
Innkallinger og referater, styret ved Institutt for psykologi - 2006 - Referat fra styremøte 24.10.06

Det fremkom ingen merknader til innkallingen. Det ble meldt 1 nye referat/orienteringssaker, merket fortløpende fra og med c).

	Sak nr.
	Arkivref.:
	Tittel/beskrivelse

	IS sak 41/06
	
	INFO-/REFERATSAKER

a) Referat fra styremøte IPS 13.06.06

b) Studieprogramrapport BA/MA/PROF 2005/2006

c) Muntlig orientering (Vittersø) om saksgang i forhold til endring av annuumsfordeling. På grunn av store avsetninger i forskningsmidler må det gjøres en endring i fordeling/bruk av annuumsmidler. Vedtak blir gjort i forbindelse med behandling av budsjett i februar. De som skal ha fullt annuum må levere et budsjett for hvordan midlene tenkes benyttet. Annuum innskrenkes ikke som sådan, men det stilles krav om budsjett. Det må vurderes om det skal knyttes resultatkrav til annuum, og eventuelt om det skal knyttes måltall til fordelingen. For 2007 er det mest aktuelt å ikke knytte slike krav til fordeling av annuum.

d) Muntlig orientering (Vittersø) om en eventuell utvidelse av klinisk undervisning/praksis. Ønske om å endre ett av semestrene på sosialpsykologi til å bli mer klinisk rettet. Det er flere detaljer som må på plass før det er klart for vedtak i saken.

e) Muntlig orientering (Vittersø) om bedømmelse av stilling som stipendiat – ungblikk. Bedømmelsen er ferdig og sendt søkerne for merknader.

f) Muntlig orientering (Wiking) om bedømmelse av stilling som førsteamanuensis i kognitiv psykologi. Innstillingen er sendt til signering blant komitémedlemmene.

Følgene saker ble kommentert:

Til b) Rapport for BA. Wiking er feilnotert som amanuensis. Kommentar til PSY-1003. Wiking er ikke enig i at kurset var for vanskelig. Det ble benyttet en for dårlig bok som nå er byttet ut.

Saker behandlet på fullmakt

IS sak 32/06: Forslag til komité for vurdering av avhandling for Dr.Psychol – Torstein Låg

IS sak 33/06: Forslag til komité for vurdering av avhandling – Claudia Rodriguez

IS sak 34/06: Stilling som førsteamanuensis i helsepsykologi ved IPS – Forslag til bedømmelseskomité

IS sak 35/06: Stilling som universitetslektor i klinisk psykologi – forslag til bedømmelseskomité

IS sak 36/06: Stipendiatstilling vev Institutt for psykologi – filmproduksjon som identitetsutvikling og helseforebygging – forslag til bedømmelseskomité

IS sak 37/06: Stilling som førsteamanuensis i kognitiv psykologi – forslag til bedømmelseskomité

IS sak 38/06: Godkjenning av HMS 3 mellommenne4skelige og organisatoriske forhold

IS sak 39/06: Endring av navn og studiepoeng for emnet PSY-2583 Semesteroppgave IV

IS sak 40/06: Opprettelse av nye emner på mastergradsprogrammet i psykologi

	IS sak 42/06
	200606029-1
	OPPRETTELSE AV PROGRAMSPESIFIKKE PROGRAMSTYRER

Enstemmig vedtak: 

Styret ved Institutt for psykologi godkjenner den foreslåtte struktur for programstyre og programråd. Instituttleder gis fullmakt til å utnevne medlemmer til programrådene samt til å foreslå medlemmer til programstyret. Studentene velger selv sine representanter. Forslaget oversendes fakultetet som utnevner medlemmene til programstyret.

	
	
	

	IS sak 43/06
	200606051-1
	UTLYSNING AV STILLING SOM PROFESSOR II/ FØRSTEAMANUENSIS II I ARBEIDS- OG ORGANISASJONSPSYKOLOGI

Enstemmig vedtak:

Styret ved Institutt for psykologi godkjenner den vedlagte betenkning og utlysningstekst for stilling som professor II/ førsteamanuensis II i arbeids- og organisasjonspsykologi.

	
	
	

	IS sak 44/06
	200603737-7
	STILLING SOM FØRSTEAMANUENSIS I SOSIALPSYKOLOGI – FORSLAG TIL BEDØMMELSESKOMITÉ

Enstemmig vedtak:

Styret ved Institutt for psykologi godkjenner følgende sakkyndige komité for bedømmelse av søkere til stilling som førsteamanuensis i sosialpsykologi:

· Professor Floyd Rudmin, UiT (leder av komiteen)

· Professor Pål Kraft, Psykologisk institutt, UiO

· Forsker II Ingela Lundin Kvalem, NOVA


Tromsø, 24.10.2006

